Proovilepaneku olemus Jõudsime niisiis kolmanda teo juurde, mis toimub Kaksikute märgis, ja käsitleb eelkõige püüdleja aktiivset tööd füüsilisel tasandil, jõudmaks enesetunnetamisele. Enne kui see aktiivne töö saab  võimalikuks, tuleb läbida sisekaemuste ja müstiliste igatsuste periood, kus otsitakse visioone ja toimub subjektiivne protsess. See periood võib kesta üsna kaua, enne kui inimene oma füüsilisel tasandil hakkab tõepoolest tegelema hinge ja keha ühendamisega. See ongi selle teo teema. Selle füüsilise tasandi saavutuse alusel, mis seisneb kuldsete tarkuseõunte kättesaamisel, leiab aset püüdleja siiruse tõeline proovilepanek. Sellele tõelisele ja püsivale pingutusele eelneb peaaegu vältimatult periood, kus üritatakse  olla hea, soovitatakse saavutada teadmisi vaimse elu kohta, tehakse kramplikke katsetusi enesedistsipliini, palve ja meditatsiooni alal.